
ZAPISNIK
32. sjednice Vijeća Mjesnog odbora Poljanice,

održane 29. siječnja 2024.

u objektu mjesne  samouprave Poljanice, Dubrava 203,

s početkom u 18,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 32. sjednicu Vijeća Mjesnog odbora.


Vijeće jednoglasno prihvaća tekst zapisnika 31. sjednice Vijeća, održane dana 15. prosinca  2023.

Predsjednica predlaže dnevni red kao u pozivu uz i dopunu dnevnog reda i to:
· Zahtjev o mogućnosti raspolaganja zemljištem  k.č.br. 4327/8  k.o. Dubrava 
Na prijedlog predsjednice, Vijeće jednoglasno prihvaća i utvrđuje

D N E V N I    R E D:
1. Program rada Vijeća Mjesnog odbora Poljanice u 2024. – donošenje;
2. Izvješće o radu Vijeća Mjesnog odbora Poljanice u 2023. 

3. Prijedlog Plana potreba za aktivnostima, programima i projektima unapređenja kvalitete života građana – donošenje;

4. Prijedlog za sanaciju uspornika prometa na križanju Trećih i Drugih Poljanica – donošenje zaključka;
5. Zahtjev o mogućnosti raspolaganja zemljištem k.č.br. 4327/8 k.o. Dubrava – davanje mišljenja;
6. Zahtjev za jednokratno korištenje prostora mjesne samouprave – Dubrava 203 –– donošenje zaključka;
a) Andrijana Bugarin Štefančić 

b) Maja Saraga Ademović

c) Ivan Krpan

d) Krešimir Ratkajec

7. Pitanja, prijedlozi i obavijesti.

Ad 1. Program rada Vijeća Mjesnog odbora Poljanice u 2024

Predsjednica pojašnjava prijedlog Programa Vijeća Mjesnog odbora Poljanice za 2024.godinu.

Vijeće jednoglasno donosi

Program rada Vijeća Mjesnog odbora Poljanice za 2024.godinu.
/Program rada se nalazi u privitku zapisniku i sastavni je dio istoga./
Ad 2. Izvješće o radu Vijeća Mjesnog odbora Poljanice u 2023.

Predsjednica je članove Vijeća upoznala s prijedlogom izvješća o radu za 2023. godinu.

Pročitala je statistiku vezanu za održane sjednice, dolazak članova na sjednice u 2023.g. te teme tj. aktivnosti o kojima se raspravljalo i odlučivalo u 2023.g. s naglaskom na donošenje zaključaka utemeljenih na realnim potrebama i zahtjevima građana MO Poljanice.

Poteškoće uočene u radu Vijeća tijekom 2023. godine odnosile su se na nedovoljna financijska sredstva za realizaciju planiranih aktivnosti, te nepravovremeno obavještavanje Vijeća o početku izvođenja radova na području Mjesnog odbora Poljanice. Sporost u provođenju i izvršavanju aktivnosti navedenih u zaključcima Vijeća također je uočena kao poteškoća u realizaciji godišnjih planova i programa rada. 
Vijeće jednoglasno donosi

ZAKLJUČAK

Prihvaća se Izvješće o radu Mjesnog odbora Poljanice u 2023.

/Izvješće se nalazi u prilogu zapisnika, te je sastavni dio istog./
Ad 3. Prijedlog Plana potreba za aktivnostima, programima i projektima unapređenja kvalitete života građana 

Predsjednica pojašnjava da je Vijeće svojim Zaključkom donesenim na 29. sjednici od

 25. listopada utvrdilo da će se u 2024. godini koristiti sredstva predviđena za aktivnosti, programe i projekte unapređenja kvalitete života građana, te je slijedom toga izrađen prijedlog Plana kojim se utvrđuju aktivnosti koje bi se provodile tijekom 2024. godine na području Mjesnog odbora Poljanice. Predsjednica predstavlja prijedlog Plana. U raspravu su se uključili svi vijećnici. Luka Mlinarić predlaže da se u dijelu Plana koji se odnosi na aktivnosti odgoja i obrazovanja unese aktivnost „ Edukacija o političkoj pismenosti građana vezano za izbore“ i 
„ Uloga Mjesnog odbora u životu građana“. Predložene aktivnosti održale bi se u prvoj polovici godine / svibanj – lipanj /  prostorima mjesne samouprave kao dio manifestacije „Dani otvorenih vrata MO Poljanice „. Prijedlog je prihvaćen i bit će dodan u Plan.
Vijeće jednoglasno donosi

Plan potreba za aktivnostima, programima i projektima unapređenja kvalitete života građana Mjesnog odbora Poljanice za 2024.

( Plan se nalazi  u privitku zapisnika i njegov je sastavni dio.)
Ad. 4.  Prijedlog za sanaciju uspornika prometa na križanju Trećih i Drugih Poljanica 
Vijeće je raspravilo prijedlog gospođe Dore Bunić o potrebi postavljanja uspornika prometa na lokaciji raskrižja Trećih i Drugih Poljanice (zona oko Dječjeg vrtića Sunce). Obavljen je ternski izvid te je ustanovljeno da je obzirom na prometnu situaciju i činjenicu da se radi o zoni dječjeg vrtića zahtjev za postavljanje uspornika opravdan. Konstatirano je također da na navednoj lokaciji već postoje uspornici koji su oštećeni i neadekvatni za predmetnu lokaciju.
Vijeće jednoglasno donosi 

ZAKLJUČAK
I/ Predlaže se sanacija postojećih uspornika prometa na križanju ulica Treće i Druge Poljanice.
II/ Gore navedeno predlaže se radi sigurnosti svih sudionika u prometu, obzirom da su postojeći uspornici oštećeni.

/ u privitku zapisnika foto dokumetacija navedene lokacije / 
Ad 5. Zahtjev o mogućnosti raspolaganja zemljištem k.č.br. 4327/8 k.o. Dubrava 
Nakon rasprave po ovoj točci dnevnog reda u kojoj su sudjelovali svi vijećnici izražavajući svoje neslaganje uopće sa gradnjom novih stambenih građevina na području Mjesnog odbora Poljanice, tim više što je Vijeće Mjesnog odbora Poljanice u PMK-a na česticama koje obuhvaćaju zonu izgradnje novog objekta, stavilo izgradnju mješovitog igrališta i vježbališta za koje je od strane ovlaštenog krajobraznog arhitekta izrađen projekt i upućen na suglasnost Ministarstvu prostornog uređenja, graditeljstva i državne imovine dana 25.srpnja 2023. godine.
Slijedom navedenog i na osnovu podnesene dokumentacije za mogućnost raspolaganja zemljištem k.č.br. 4327/8 K.o. Dubrava
Vijeće jednoglasno donosi

ZAKLJUČAK
I/ Ne daje se suglasnost za raspolaganje zemljištem na k.č.br. 4327/8 k.o Dubrava društvu „PROFECTUS ZAPAD“ d.o.o. iz Zagreba, Remetinečka cesta 112.
II/ Vijeće na predloženoj čestici planira putem Plana malih komunalnih akcija Mjesnog odbora Poljanice izgradnju mješovitog igrališta i vježbališta, o čemu je već izrađen projekt i upućen na suglasnost Ministarstvu prostornog uređenja, graditeljstva i državne imovine dana 25. srpnja 2023.
Ad. 6. Zahtjev za jednokratno korištenje prostora mjesne samouprave – Dubrava 203 
e) Andrijana Bugarin Štefančić 

f) Maja Saraga Ademović

g) Ivan Krpan

h) Krešimir Ratkajec

Vijeću Mjesnog odbora Poljanice upućeni su  zahtjevi za jednokratno korištenje prostora mjesne samouprave.
Vijeće je razmotrilo dobivene zahtjeve za jednokratno  korištenje prostora mjesne samouprave uz naknadu.

Vijeće jednoglasno donosi

ZAKLJUČAK

1.
Odobrava se jednokratno korištenje prostora mjesne samouprave gospođi Andrijana Bugarin Štefančić u  terminu 06. travnja 2024.  (subota) od 15,00 do 19,00 sati za proslavu rođendana.
2.
 Odobrava se jednokratno korištenje prostora mjesne samouprave gospođi Maji Saraga Ademović u terminu 17.02.2024.  (subota) od 14,00 do 21,00 sata za proslavu rođendana.
3. 
Odobrava se jednokratno korištenje prostora mjesne samouprave gospodinu Ivanu Krpanu  u terminu 27.04.2024.  od 13,30 do 15,30 sati za proslavu sv. Potvrde.

4.
 Odobrava se jednokratno korištenje prostora mjesne samouprave gospodinu Ratkajec Krešimiru  u terminu 09.03.2024. g.  od 13,00 – 16,00 sati za proslavu rođendana.
Prostor iz točke 1. i 2.  ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.
Ad 7. Pitanja, prijedlozi i obavijesti
Predsjednica je vijećnike informirala o :

- dobivenom Rješenju kojim se određuje uređenje raskrižja sa kružnim tokom na lokaciji ulica Poljanički prilaz i Antolovečki put


- dobivenoj povratnoj informaciji od strane Prometnog redarstva o pojačanoj kontroli nepropisno parkiranih vozila na kritičnim lokacijama Mjesnog odbora Poljanice


- dobivenoj pisanoj obavijesti od strane PU Dubrava o pojačanoj kontroli prometa na lokacijama koje ugrožavaju sigurnost sudionika a naročito pješaka na području MO Poljanice.

Završeno u 19,30 sati.
KLASA: 024-08/24-003/224
URBROJ: 251-13-11-5/009-24-2

U  Zagrebu, 29. siječnja 2024.
Zapisnik sastavila: Jadranka Milivojević
Zapisnik tehnički i administrativno obradila: Sandra Šukunda

              Predsjednica

Vijeća Mjesnog odbora Poljanice 






             Vesna Kotarac
    

